ming030890/wiki-yue-high-quality huggingface dataset:
下條佳明

下條佳明（1954年5月10號—）係退役日本足球員，教練，執教過橫濱水手。
下沙

下沙地區：浙江杭州三個副城之一。
下沙鎮：福建南平嘅鎮。
下沙村：廣東廣州嘅地名。
下沙站：深圳地鐵9號綫嘅車站。
下沙 (專輯)：臺灣歌手游鴻明嘅專輯。
下村脩

下村脩（粵拼：haa6 cyun1 sau1，日文：下村 脩，1928年8月27號—2018年10月19號）係日本生物學家（有機化學同海洋生物學）。1960年獲名古屋大學理學博士。佢係波士頓大學榮休教授、海洋生物學實驗室特別高級研究員、名古屋大學特別教授。2008年，佢攞到諾貝爾化學獎。
2018年10月19號朝早6點15分，下村脩喺長崎市過身，享年90歲。
下條阿童木

下條阿童木，係日本嘅一個男藝人同埋演員。
下橫檔

下橫檔（South Wangtong）係中國一島，喺廣東虎門江心，隔水而行，東有亞娘鞋、西有大角頭、北有上橫檔。因爲佢欄喺珠江水面中間，所以叫橫檔。大清時歸東莞縣，家下歸廣州市。
下橫檔有下橫檔礮臺，係《清史稿》東莞嘅虎頭門五礮臺之一。其餘係上橫檔礮臺、沙角礮臺、威遠礮臺同大角礮臺，分置其他島上。大清時守珠江口。
下村東美

下村東美（1980年12月18號—）係日本足球員，司職中場，效力過大阪櫻花，千葉JEF聯，山形山神，湘南比馬，及北九州向日葵。
千足蟲

千足蟲，又叫做馬陸，係倍足綱節肢動物，響陸地上生活。身體分成好多節，個頭有觸角，生活響潮濕嘅地方，主要食枯枝落葉。有陣時會𡁻植物嘅幼苗，於是乎有人認為佢係害蟲。有啲種類遇到襲擊會詐死一陣（將自己卷埋一舊）。
千足蟲有臭味，所以雀仔，野獸都唔鍾意食佢。
千足蟲唔係百足，千足蟲除咗第一節同最尾一節之外，每一節都有兩對腳；而百足就每節只有一對腳。
千里達島

千里達島響加勒比海南部，同東北面嘅多巴哥島組成千里達多巴哥。
千金之女

《千金之女》係喺1963年嘅一部粵語片，由李鐵聯合執導，苗金鳳、江漢主演。

情節
李伯華意外認識咗老闆宋爺爺個孫女宋天麗，天麗中意咗伯華但又隱瞞自己身分。天麗個後母細姐同何廠長有路，何廠長想撮合自己個仔湯美同天麗結婚。湯美用計令伯華知道天麗身分，於是伯華同天麗分手。宋爺爺得知細姐同何廠長有路，將佢兩個趕走，重成全伯華同天麗。

花絮
齣戲開頭可以見到剛啟用一年嘅香港大會堂，又可以見到當年嘅港、九天星碼頭同紡織廠。
千里姻緣兜錯圈

《千里姻緣兜錯圈》係香港電視廣播有限公司嘅電視劇，1999年出，王心慰做監製，係一套都市愛情輕喜劇，有二十集。
主題曲由李鄭屋村作曲，係一首純音樂。
千謊百計

《千謊百計》（英文：The Price of Greed），係香港無綫電視製作嘅民初電視劇，由黃宗澤、陳鍵鋒、楊思琦、徐子珊、苑瓊丹、陳鴻烈、黃智賢、楊秀惠主演，監製徐遇安。呢套劇2006年海外首播，2013年下晝時段翡翠台首播。
千赫

千赫（kHz）係頻率單位，衍生自赫茲呢個單位。1千赫等如103赫茲（1,000赫茲）。
千野俊樹

千野俊樹（1985年7月19號—）係日本足球員，司職中場，效力過甲府風林，及秋田藍閃電。
又吉愛

又吉愛 ，係日本嘅一個女藝人同埋配音員。
又新街

又新街（英文：Yau San Street）係香港新界元朗區一條街，喺元朗市，北面同青山公路 - 元朗段交匯，南面同合益路交匯。條街開咗好多食肆。
叉形單鰭魚

叉形單鰭魚（學名：Pempheris ypsilychnus）係單鰭魚科單鰭魚屬嘅其中一個種。
前111年

前111年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：元鼎六年
朝鮮半島：檀紀2223年
日本
開化天皇四十七年
皇紀：550年
佛曆：434年
猶太曆：3650年 - 3651年

大件事
漢武帝派遣嘅軍隊攻破南越國嘅都城，捉咗第五代南越王趙建德同丞相呂嘉，於是南越國覆亡，南越國嘅屬地被置為西漢七個郡—南海、蒼梧、鬱林、合浦、交趾、九真同日南。
前1120年代

前1120年代係指前1129年去到前1120年之間嗰十年嘅年代。
克努大帝

克努大帝（古英文：Cnut cyning; 古挪威文：Knútr inn ríki，995年—1035年11月12號），1016年起係英倫國王，1018年起係丹麥國王，1028年起係挪威國王，直至1035年死亡。佢統治嘅三國合稱北海帝國。
克努特漢姆生

克努特漢姆生（Knut Hamsun，1859年8月4號—1952年2月19號），係挪威作家，1920年攞諾貝爾文學獎。
克利馬爾補陽糖汁

克利馬爾補陽糖汁（英文Grimault's Syrup，全名Grimault & Co.'s Hypophosphite of Lime）係法國出嘅藥，由巴黎克利馬爾公司出品。隻藥係藥水，主要用來止咳，卽係話用來醫呼吸器官病，好似肺病咁。佢係十九世紀後期嘅藥。唐名補陽，查實係西文所無，只係唐人地方引人來買。香港同省城，有屈臣氏藥房代理。
隻藥紅色，用扁蛋形玻璃樽裝住。
克勉二世

克勉二世（Clement II，又譯格肋孟二世，1005年—1047年10月9號）係羅馬天主教第149任教宗，1046年到1047年在位。
Villequier-Aumont

Villequier-Aumont係法國嘅一個市鎮，位置喺埃納。
Villereversure

Villereversure係法國嘅一個市鎮，位置喺安省。
Villenouvelle

Villenouvelle係法國嘅一個市鎮，位置喺奧斯坦尼大區嘅上加龍。
Villequiers

Villequiers係法國嘅一個市鎮，位置喺些爾。
Villeperdrix

Villeperdrix係法國嘅一個市鎮，位置喺德龍。
價值鏈

價值鏈（value chain）係指一間公司為咗將一件有經濟價值嘅貨品或者服務傳達去市場而做嘅一系列活動，包括同工廠聯絡以及由工廠嗰度攞貨等等。
價電子

價電子（英文：valence electron）係原子核外電子之中能夠同其他原子相互作用形成化學鍵嘅電子。

簡介
一般嚟講，主族元素嘅價電子就是「最外層電子」，過渡元素嘅價電子就可以包括「次外層電子」，某啲元素嘅倒數第三層電子都可以成為價電子。
僻時

僻時（粵拼：pik1 si4；英文：pixie / pixy）係英格蘭嘅民間傳說提到嘅一種仙子。
根據傳說，僻時係細細隻、鍾意整蠱人嘅仙子，通常著綠色衫、夜行、會「喺月光下跟住青蛙同蟋蟀嘅音樂跳舞」。

特性
睇埋：仙子
據講僻時好鍾意用咒語迷魂人，搞到佢哋行錯路然後喺森林入面蘯失路，而且零舍鍾意騷擾後生未婚嘅女仔；順帶一提，呢啲傳說令廿世紀嘅英文裏面有咗 pixie-led 呢隻詞，隻詞係形容詞，可以攞嚟形容人，字面上係「畀僻時引導嘅」噉解－暗指個人失魂或者成日蘯失路。
儀姆蘭嘅屋企人章

呢篇儀姆蘭嘅屋企人章係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
呢篇儀姆蘭嘅屋企人章係同可蘭經有啦掕嘅楔位文章，重未搞掂嘅。麻煩你幫手補充佢嘅內容。
儀式

儀式（英文：ritual）係民俗學成日研究嘅嘢，指一串涉及某啲特定姿勢、話語或者物件嘅活動，好多時係用嚟做宗教用途嘅。
儀保幸英

儀保幸英（1996年4月2號—）係日本足球員，司職前鋒，效力FC琉球。
儀器分析

儀器分析（英文：instrumental chemistry）係指用實驗室有嘅架生做分析化學。
價格

價格（粵拼：gaa3 gaak3；英文：price）係指一件貨品或者服務要付出幾多錢先可換取。
元洲

元洲（Un Chau），原寫圓洲，係香港一笪地方，響家下新九龍深水埗裏面，大約家係長沙灣道、大埔道、南昌街同桂林街框（讀入聲）住個範圍。未發展做市區之前，元洲原本係條村，位置響原深水埗北便。佢隔籬有三條村，東南便有田寮，西便有菴由，西北有 Ma Lung Hang。
元洲呢個名，好可能係由圓洲而來，原本可能係圓形嘅島，不過呢度唔係歷史要地，不見經傳，無從稽考。元洲東面係有條涌，流去原深水埗北便，呢條涌最後變成今日南昌街條暗渠。而村北面又另一條。元洲周圍都幾平，有兩條涌水源，所以好啱種田。1924年，南便深水埗已經發展近元洲村邊，最後元洲村都埋響都市之下。香港政府就將大埔道同長沙灣道之間三條街，分別叫做菴由街、田寮街同元洲街。前面嗰兩條最後都改咗名，叫福華街同福榮街，淨返元洲街。
元洲街跟住長沙灣填海，拉到好長。後尾1965年響長沙灣新填地，政府起咗元洲街政府廉租屋邨，減筆元洲街邨，即係家下元州邨。不過條邨同元洲個位置爭好遠。除咗元州邨，元洲街公共圖書館同埋香港扶幼會元洲宿舍個名都間接來自元洲。
家下元洲最出名就係黃金同高登電腦商場，而深水埗就響正元洲南邊。不過已經甚少人知道呢度係元洲。甚至有人誤會元洲係元州，以為係中國某處地名。
元洲仔

元洲仔東便。上面就係舊理民官邸
元洲仔（Yuen Chau Tsai），原字為圓洲仔，係香港大埔市區東南一笪地方，響大埔海西岸。元洲仔原本係大埔河口附近一個島，因島形稍圓，而比較細，而叫圓洲仔，而舊時因為方便，亦減筆寫做元洲仔。後尾因為大埔新市鎮發展，填海後同新界大陸連成一體。島上有舊時有理民府阿頭理民官嘅官邸，英文叫Island House，即島屋咁解，所以英文又叫呢帶做Island House。元洲仔嘅官邸，今日係世界自然基金會香港分會嘅自然環境保護研究中心。島南有大王爺廟，係大埔漁民所供奉。元洲仔行政上歸大埔區。

地理
元洲仔響大埔市區運頭角同東南，黃宜坳以北。南面有大埔公路元洲仔段同吐露港公路，係大埔新市鎮嘅南大門。
元洲仔原本畀大埔海包圍，大埔填海之後，佢西岸同南岸同新界大陸相連。佢地勢唔高，最高只有海拔十幾米。山頂有世界自然基金會香港分會嘅自然環境保護研究中心。南便有大王爺廟，東南便海上有直升機場同碼頭。西便有元洲仔煤氣檢管站。
元洲仔以西嘅新填地，近嘅係元洲仔公園，遠嘅係廣福邨同宏福苑兩個屋邨。

史
重修後嘅大王爺廟
元洲仔，史前已有人住響呢帶。元洲仔考古遺址係新石器時代晚期到青銅器時代，距今約莫三千年前。個遺址早響1960年代，就有John Walden去調查，並作紀錄。佢響元洲仔岸邊同南面斜坡，搵到石錛同幾何印紋陶片。1980年代同1990年代，都發現過史前遺物。考古報告指，文化層響探方深125厘米左右。
1898年，英國由大清手上租到新界，當時管治新界嘅理民府就設響近大埔大和市嘅運頭角山上。為咗方便統治，1902年，香港政府起咗大埔道，即家下大埔公路，由九龍通去上水。當中黃宜坳入大埔太和市一段，就經過元洲仔。為咗起條路，響運頭角同元洲仔之間起咗條堤，另有橋由堤近元洲仔一邊，搭去黃宜坳。到咗1905年，元洲仔起好理民官嘅官邸。
1980年代，大埔新市鎮發展到東南，大埔河到元洲仔之間，大幅填海。之間嘅填地，就係廣福邨同宏福苑兩個屋邨。而屋邨到過完善路嘅填地海岸，新林村河口到元洲仔嘅大埔海岸，就變成元洲仔公園。
清末，由大埔漁民建大王爺廟，間廟曾經響1988年重建。
元氏

元係唐人姓氏，喺《百家姓》裏頭排第91位。
元氣

元氣係指最初嘅氣，當時重未分陰陽或者天地。亦引伸到人嘅精神。
元江

元江係中國雲南玉溪一個哈尼族彝族傣族自治縣，總面積2858平方公里，人口19萬。
元欽

元欽（525年—554年），係西魏第二位皇帝，551年到554年在位，佢無諡號，史稱西魏廢帝。
充分必要條件

充分條件（sufficient condition）同必要條件（necessary condition）係邏輯學上兩個緊密相關嘅概念。想像家陣有兩件事件，叫佢哋做  同 ：
如果話「 係  嘅充分條件」，即係話  係真確表示  包保實會係真確；而
如果話「 係  嘅必要條件」，即係話  要係真確  先至有可能會係真確。
對邏輯同數學等嘅領域嚟講，充分必要條件係一個好緊要嘅概念，仲可以攞嚟思考若且唯若（if and only if）嘅概念。

必要條件
必要條件呢種關係，用邏輯符號嚟表達嘅話可以寫做
上述呢段符號，意思係指「如果  唔成立， 都一定唔成立」，即係話  係  嘅必要條件。而噉亦表示
如果已知  係成立嘅， 就一定成立。
用冇咁抽象嘅方式講，設
：係單數
：係 3
如果一個數連單數都唔係，佢冇可能會係 3。而如果一個數係 3 佢實會係單數。

充分條件
充分條件呢種關係，用邏輯符號嚟表達嘅話可以寫做
上述呢段符號，講緊嘅係「如果  成立， 都一定會成立」，即係話  係  嘅充分條件。又設
：係 4
：係雙數
如果一個數係 4，噉佢一定會係一個雙數。

集想像法
睇埋：子集
充分必要條件嘅概念可以用集合論噉嘅方式想像。首先，想像以下嘅溫氏圖：
同  係兩個集，分別各自包含咗啲物件响入面，當中  係  嘅子集（subset），「子集」意思即係話响  裏面嘅嘢，冚唪唥都响  裏面，但同時  又包括咗啲唔屬於  嘅嘢。搵個具體啲嘅例子，可以想像  係蝴蝶，而  係昆蟲－屬於「蝴蝶」嘅物件，冚唪唥都屬於「昆蟲」，但同時「昆蟲」又包括咗（例如）蜜蜂或者飛蛾等唔屬於「蝴蝶」嘅物件。
上圖噉嘅概念，可以攞嚟諗充分必要條件：
「屬 」係「屬 」嘅必要條件
－如果一件物件唔响  裏面，佢冇可能响  裏面；如果一件物件連昆蟲都唔係，佢冇可能會係蝴蝶；不過
「屬 」唔係「屬 」嘅充分條件
－就算一件物件响  裏面，佢都唔一定响  裏面；就算一件物件係昆蟲，佢都唔一定會係蝴蝶，可以係蜜蜂或者飛蛾。
充氏

充（粵拼：cung1）係唐人姓氏，喺《百家姓》裏頭排第328位。
呢篇充氏係同姓氏有關嘅楔位文章，重未寫完嘅。麻煩你幫手充實佢。
兄弟大茶飯

《兄弟大茶飯》（英文：Two Men In A Kitchen）係香港電視廣播有限公司製作嘅飲食節目，由蕭正楠、曹永廉主持，余思霆、胡美貽做助手，喺2018年7月30號到8月10號逢禮拜一到五晚22:30－23:00喺翡翠台播。節目主持會為本地同外地劇組台前幕後煮餐飯慰勞佢哋。
兄弟工業

兄弟工業，日本公司，專務工業，生產電子產品同電器為主，以衣車、打字機、打印機、傳真機、標籤機至出名，總部設喺名古屋。日文名ブラザー工業株式会社，英文Brother Industries。
兄弟之名，指安井正義嘅兄弟。佢亞父爸安井兼吉喺熱田兵工廠維修，喜好機械。一九〇八年喺自宅開咗安井衣車商會（日文：安井ミシン商会），專修衣車。不過兼吉體弱，留低十個年幼仔女就死咗。正義九處就接手生意，改名安井衣車兄弟商會，日文安井ミシン兄弟商会。此乃公司名號嘅由來。安井正義十七歲去大阪學徒，一九二八年做出車草帽用嘅衣車，以兄弟牌衣車來賣，耐用過當時德國貨，英文以同義字BROTHER來賣。
第二次世界大戰後，一九五五年托展世界業務，去美國開公司。
兄弟姊妹節

兄弟姊妹節（或作兄弟姐妹節；英文：Siblings Day）係美國嘅一個非正式假日，喺每年嘅4月10號，用來慶祝兄弟姊妹之間嘅情誼。雖然無母親節同父親節咁流行，但係都好多人慶祝。
美國有一個「兄弟姊妹節基金會」（Siblings Day Foundation），提倡並推動兄弟姊妹節成為美國嘅聯邦法定節日。從1998年到宜家，有39個州嘅州長喺兄弟姊妹日發表過節日賀辭。
兄弟姊妹

兄弟姊妹（粵拼：hing1 dai6 zi2 mui5/6；英文：sibling），又寫做兄弟姐妹，指至少有一個父母一樣嘅兩個人。跟性別可以分成兩大類，將男嘅分做兄弟，女嘅分做姊妹（姐妹），而入面可以再拆細做兄、弟（細佬）、姊（姐、家姐）、妹四類。
如果講兩個人嘅關係，就叫兄弟、兄妹、姊妹（姐妹）、姊弟（姐弟）。冇兄弟姊妹嘅人叫獨生子或者獨生女。
如果兄弟姊妹有血緣關係，就係近親。如果係領養返來，冇血緣關係，就當然唔係近親。多數兄弟姊妹都係一個屋企下面大，所以有份親情，不過喺Westermarck effect下，兄弟姐妹好少會愛上對方。
充分層次

充分層次（英文：levels of adequacy）指一套文法「有幾能夠充分噉描述隻語言」。
如果話一套文法係觀察上充分，意思係話套文法做到準確噉描述手上有（例如睇語料庫）嘅字句；而如果話一套文法係描述上充分，意思係話套文法仲做到合乎母語使用者嘅直覺判斷。
充分統計量

充分統計量（sufficient statistic）係統計量嘅一種。如果話一個統計量對於一個統計模型同個模型嗰啲參數嚟講係「充分」嘅，意思即係話「冇任何其他可以由個樣本嗰度計出嚟嘅統計量能夠為『啲參數嘅數值係乜』提供額外嘅資訊」，簡單講即係話嗰個統計量能夠獨力噉提供嗮有關個模型參數嘅數值嘅可能資訊。
兄弟幫

《兄弟幫》（粵拼：hing1 dai6 bong1；英文：Big Boys Club）係香港電視廣播有限公司嘅清談節目，而家由林盛斌、王梓軒、梁烈唯、陳國峰、范振鋒做主持，喺2010年2月1號開始香港時間逢禮拜一到五喺J2播，初頭時間係23:30到24:00，2014年12月29號開始改為22:30到23:00。呢個節目每集都約嘉賓上嚟，主要都係講男人嘢。
舊主持包括歐陽靖、陳偉霆、關智斌、張致恆、唐嘉麟、吳業坤。

兄弟萬眾狂歡2000夜
呢套節目第二千集慶典改喺翡翠台播，叫《兄弟萬眾狂歡2000夜》，嘉賓包括《公公出埠》嘅黎耀祥、曹永廉、蕭正楠同黃浩然；《誇世代》嘅吳業坤、余德丞、胡鴻鈞、蔣家旻、陳嘉寶、江嘉敏，同埋《溏心風暴3》嘅演員。節目喺2017年12月23號禮拜六21:30到22:30喺翡翠台播。
哈羅單車

哈羅單車（粵拼：haa1 lo4 daan1 ce1；簡化字：哈罗单车；吳語讀音（上海片）：hᴀ53 lu13 tᴇ53 ʨy53；英文：Hellobike）係中國大陸嘅創業公司同交通網絡公司（英文：transportation network company），2016年9月21號由楊磊一手創辦，總部喺上海閔行區。業務專門負責用手機做城市短途出行嘅單車APP服務。而家喺中國嘅上海、浙江寧波、金華、衢州、湖南長沙、衡陽、福建廈門、江西南昌、廣東廣州、韶關、珠海、中山、汕頭、東莞、四川成都、綿陽、廣元、安徽合肥、蕪湖、雲南德宏、福建漳州、寧德、山東青島、江蘇揚州、河北秦皇島都有佢嘅租單車服務。
佢亦係中國大陸第一間政府指定公務用單車，2017年10月25號試過收購咗永安行。
哈莉特塔布曼

哈莉特塔布曼（Harriet Tubman，1822年3月—1913年3月10號）係美國社會運動家，積極參與廢奴運動，晚年參與爭取女性選舉權運動。
哈薩克民主黨

哈薩克民主黨（哈薩克文：Қазақстанның Демократиялық Партиясы）係哈薩克一個未註冊嘅政黨，由前記者同政治活動家詹博拉特·馬邁（英文：Janbolat Mamai）創立同領導。黨嘅目標係建立一個獨立、強大、經濟發達、尊重人權嘅法治國家。
哈羅磯特

哈羅磯特（英文：Harrogate）係英倫北約克郡一個城鎮。
嗰度係一個旅遊城鎮，出名浸溫泉。哈洛格特城鎮總人口係71,594（2001年）。
哈薩克堅戈

哈薩克堅戈（Қазақ теңгесі）係哈薩克嘅法定貨幣，1993年開始用。
哈薩克文維基百科

哈薩克文維基百科係維基百科協作計劃嘅哈薩克文版，由非牟利組織──維基媒體基金會維持負責。家下係各語言嘅維基百科計劃中，規模排名響30名以內（跟文章數量計），有超過20萬篇文。
八格骨牌

八格骨牌（Octomino），又稱八連塊，係種多格骨牌，每塊以八個全等嘅正方形連成，反射或旋轉視作同一種共有三百六十九種。
八桂學派

八桂學派係中國第一個民族學派，喺八桂（而家廣西壯族自治區）地區起源同發展，代表人物都係喺八桂地區活動嘅民族學者，所以叫「八桂學派」。佢嘅創始人係八桂最負盛名嘅歷史學家同民族學家黃現璠。
八桂學派嘅發展史同壯史息息相關。而歷史可以追到二十世紀四十年代尾嘅時候，伴隨住對壯族研究嘅興起，八桂學派就開始形成。由嗰陣時開始，佢嘅發展就持續不斷咁有細幅度嘅進展，直到二十世紀八十年代初嘅時候，因為同新嘅壯學發展相作用而加速發展，直至今日。呢個學派以壯學為研究對象，主張中華各民族文化一律平等。
學派嘅主要學說有「倡導民族平等」、「倡導文化平等」、「倡導理論與實際結合」同「反對規律至上論」。佢嘅治學特點有「重視開拓創新」、「重視田野調查」同「本土化多樣研究法」。

代表人物
黃現璠（1899－1982），喺廣西壯族自治區扶綏縣出世。係中國現代民族學奠基人之一，八桂學派嘅創始人。
黃增慶（1918－？），喺廣西壯族自治區武鳴縣出世。係廣西第一位考古研究員，黃現璠嘅學生。
羅家安，喺廣西壯族自治區德保縣出世。係著名壯族中醫。
班秀文（1920－），喺廣西壯族自治區隆安縣出世。係國醫大師。
藍鴻恩（1924－1995），喺廣西壯族自治區馬山縣出世。係中國民間文學研究會副主席。
李幹芬，喺廣西壯族自治區扶綏縣出世。係廣西民族研究所研究員，黃現璠嘅學生。
蔣廷瑜（1939－），喺廣西壯族自治區興安縣出世。係中國古代銅鼓研究會理事長。
覃乃昌（1947－2010），喺廣西壯族自治區宜州市出世。係中國民族學學會副會長，黃現璠嘅弟子。
八桂行卡

八桂行卡（粵拼：baat3 gwai3 hang4 kaa1；壯文：Betgveihing Gaj；越南文：Bát Quế Hành Ca／八桂行卡）係廣西捷通高速科技股份有限公司負責整嘅高速公路聯網收費嘅ETC卡，凈限喺廣西範圍內使用。部車必須要安裝電子標籤儀重要插卡先至畀喺廣西任何一條高速公路喺一卡通收費通道行。
呢種卡雖然喺工行同建行、郵行嘅任一廣西壯族自治區內城市分行都可以買到同充值，但唔受理大貨車或長車嘅辦理業務。佢嘅電子標籤凈限八桂行卡啲工作人員喺各服務店幫車主裝呢樣。
自從2020年1月1號取消省界收費站後，家下中國大陸嘅高速公路收費亦實現聯網，八桂行卡嘅使用範圍亦擴大到成個中國大陸嘅高速公路。
八極拳

八極拳係中國一種拳術，清末開始出現，原本發源響河北滄州一帶。
八柄堅一

八柄堅一（1981年9月14號—）係日本足球員，司職後衞，效力過愛媛FC。
八榮八恥

八榮八恥（Eight Honors and Eight Shames），又叫社會主義榮辱觀，係中華人民共和國中國共產黨嘅價值觀。胡錦濤喺2006年3月4號下晝參加中國人民政治協商會議第十屆全國委員會第四次會議嘅民盟、民進聯組會上發表嘅「關於樹立社會主義榮辱觀」講話中提出。
根據官方解釋，提出八榮八恥嘅目的條引導中國大陸廣大幹部群眾特別係青少年樹立社會主義榮辱觀。社會主義榮辱觀一詞被評為2006年春夏中國大陸主流報紙十大流行語之一。
八木侑紀

八木侑紀 ，係日本嘅一個配音員，出名嘅配音作品有我的女友是個過度認真的處女bitch。

配音作品一覽
呢個表唔完整，歡迎加料。
前27年

前27年係平年。

大件事
羅馬元老院授予屋大維「奧古斯都」嘅稱號，代表羅馬共和國結束同羅馬帝國時代開始。
前280年代

前280年代係指前289年去到前280年之間嗰十年嘅年代。
哥基

哥基，係一種狗，起源自英國威爾斯，係細細隻嘅牧羊狗。
哥多華大教堂

哥多華大教堂（西班牙文：Mezquita-Catedral de Córdoba），又叫哥多華主教座堂，係西班牙安達盧西亞城市哥多華嘅主教座堂，1236年由清真寺改建，16世紀再有加建。
哥士的

；英文名Sodium hydroxide），又叫燒鹼或火鹼，俗稱哥士的，係隻強鹼同腐蝕性鹼，喺好多工業都需要用到，亦可用嚟通渠。
佢嘅pH值可以去到14或以上。

點整
同其他鹼金屬同鹼土金屬嘅氧化物一樣，氧化鈉加水會出氫氧化鈉。化學式係：
Na
2
O
+
H
2
O
⟶
2
NaOH
{\displaystyle {\ce {Na_2O + H_2O->2NaOH}}}
電解食鹽水都可以整到氫氧化鈉。電解食鹽水時會出氯氣、氫氣同氫氧化鈉。
仲有，可以用碳酸鈉（蘇打）同熟石灰（氫氧化鈣）反應整佢出來。
Na
2
CO
3
+
Ca
(
OH
)
2
⟶
CaCO
3
+
2
NaOH
{\displaystyle {\ce {Na_2CO_3 + Ca(OH)_2-> CaCO_3 + 2NaOH}}}

反應
佢係鹼，可以同酸中和。例如渠同鹽酸會發生中和反應，出食鹽（氯化鈉）同水。
HCl
+
NaOH
⟶
NaCl
+
H
2
O
{\displaystyle {\ce {HCl + NaOH-> NaCl + H_2O}}}
佢仲可以同氯氣反應，產生氯化鈉、次氯酸鈉同水，一般可以用佢去整漂白水，化學式係：
Cl
2
+
2
NaOH
⟶
NaCl
+
NaClO
+
H
2
O
{\displaystyle {\ce {Cl_2 + 2NaOH-> NaCl + NaClO + H_2O}}}
呢個就叫做歧化反應，因爲氯氧化數同時有升（喺次氯酸鈉入面氯氧化數係+1）同跌（氯化鈉入面渠氧化數係-1）。
仲有，如果加哥士的入金屬鹽溶液入面，會出金屬氫氧化物沉澱，咁就可以靠有冇沉澱物同沉澱物顔色去分辨有咩金屬離子。有氫氧化物仲會喺過量氫氧化鈉水溶液入面溶解返。

有機反應
氫氧化鈉溶落水出氫氧根離子，而氫氧根離子喺化學上可以作為親核體，可以參與單分子親核取代反應，或者係雙分子親核取代反應。
氫氧化鈉係種鹼，可以催化羥醛縮合同烯醇-酮互變異構，呢種催化因為涉及到鹼（氫氧化鈉），所以又叫鹼催化。
仲有，氫氧化鈉可以參與酯等嘅加鹼水解，如果係三酸甘油脂嘅水解，整番梘出嚟，就叫皂化反應。
大渚站

大渚站係釜山地鐵3號線同釜山－金海輕軌沿線嘅一個轉車站，同時都係釜山地鐵3號線嘅尾站，喺韓國釜山廣域市江西區大渚1洞（韓文：대저1동）。

車站結構
3號線嘅站體係1面2線島式月台嘅地面車站，輕軌站體就係2面2線側式月台嘅高架車站，兩條線嘅等車月台都有有月台幕門，有2個出口。

史
2005年11月28號：落成啟用。
2011年9月16號：釜山－金海輕軌站體開通。
大淵站

大淵站係釜山地鐵2號線沿線嘅一個地底車站，喺大韓民國釜山廣域市南區大淵洞（韓文：대연동），韓文副站名係「釜山高麗醫院」（부산고려병원）。

車站結構
站體係2面2線側式月台嘅地底車站，等車月台有月台幕門，可以通過等車室轉對向嘅列車。

史
2001年8月8號：落成啟用。
大清國53號界碑

大清國53號界碑（壯文：Dacinggoz 53 Hauh Gyaiqbeih；越南文：Biên Giới Đại Thanh Quốc 53），又嗌中越53號界碑或中越邊境53號界碑，係亞洲一國界紀念碑，大清光緒丙申年（1896年）起好，位置喺中國同越南交界，崇左大新縣德天村德天瀑布隔籬嘅德天山莊下邊。佢亦係德天瀑布同板約瀑布景區嘅盡頭位。
嚿牌上面有寫住繁體中文嘅「中國廣西界」五個字同英文嘅「FRONT HERE SINO-ANNAMITE」字樣，屬舊式國界碑。喺佢右邊隔籬已經整咗新型嘅835號界碑，刻有簡體中文嘅「中国」同越南文嘅「VIỆT NAM」字樣。喺嗰度往返中越兩國凈用一秒就得。例如從中國嗰邊過去，過咗嚿碑就係越南。
另外，嗰嚿界碑亦係邊防人員同軍佬駐守嘅地方，識得嚟查有冇人蛇出現。喺界碑附近有個邊貿市場專賣越南貨為主，但凈畀用越南盾同人民幣做買賣。
大清幣制

大清幣制講嘅係大清嗰陣時啲錢。清朝由1616年努爾哈赤起家，搞咗後金政權，一路到1912年中華民國成立，呢296年間出過好多唔同嘅錢。清朝早期基本係跟住明朝嗰套用法，大數用銀兩，細數用銅錢，呢個叫銀錢復本位制，又或者叫銀錢平行本位制。後期為咗應付外國經濟入侵搞到啲幣制亂晒大龍，清朝就搞咗幾次幣制改革。
清朝每個皇帝都有出過年號錢；由乾隆嗰陣開始，清政府喺西藏開始出銀幣；去到咸豐年間，仲出過戶部官票同埋大清寶鈔；清朝後期，以制錢為主嘅中國傳統鑄幣慢慢畀機制幣取代，銀兩都畀銀元取代埋。

後金嘅錢
内文：天命通寶同天聰汗錢
天聰汗錢
1616年（明朝萬曆四十四年），努爾哈赤喺赫圖阿拉嗰度稱汗建國，定咗個年號做天命，就開始鑄錢，有分老滿文“天命汗錢”同漢文“天命通寶”。早期嘅天命錢鑄造得比較粗糙，直到天命六年（1621年，明朝天啟元年）搬去遼陽，先正式開始鑄錢。因為嗰陣後金嘅關外經濟活動唔係好興旺，滿洲人大多都唔使錢，所以發行出嚟嘅天命錢好多都變成咗裝飾品。
1626年（明朝天啟六年），皇太極繼位。第二年改咗年號做天聰，就開始鑄“天聰汗錢”，呢啲錢比較大，係十大錢，錢文用嘅係老滿文。1636年，皇太極喺盛京稱帝，改國號做“大清”。因為嗰陣東北嘅貨幣經濟唔係好發達，仲有啲原始交易用物物交換，加埋戰爭中掠奪咗好多財富，令到當時對本朝貨幣嘅需求唔多，所以後金嘅錢鑄得好少。
後金嗰陣發行過嘅錢有以下啲：

順治年間
内文：順治通寶
1643年（崇德八年），皇太極過咗身，佢個仔福臨繼位。1644年清軍入關，改咗年號做順治。嗰年開始喺北京設局鑄造“順治通寶”錢，隨住清朝統一全國，各地又陸續設局鑄造錢幣。順治通寶初初鑄行嘅時候，仲同明錢一齊流通，但過咗唔耐，清朝嘅錢就開始獨行。呢隻幣係用黃銅鑄造，入面有七成銅同埋三成鋅。順治通寶喺鑄行過程中，錢嘅制式改變過幾次，根據背文可以分為五種，即所謂嘅“順治五式”。

咸豐年間
内文：咸豐錢
咸豐嗰陣係中國貨幣史上幣制好亂嘅一段時期，除咗以前歷朝發行嘅小平錢制錢之外，咸豐年間仲發行咗虛值大錢，仲有戶部官票、大清寶鈔等紙幣，亦都有咸豐寶藏、上海銀餅、銀錠等銀質貨幣。

參考書
郝延平：〈晚清沿海的新貨幣及其影響 Wayback Machine嘅版面存檔備份〉。
張惠信，1993，〈清代庫銀大集合〉，《中國貨幣傳奇》，台北：貿元。
大清官位

大清官位係大清官位同品秩，以九品。唔同部門有唔同位，呢度按佢哋部門來排。呢度主要係京城同各行省。唔包蒙古、新疆、西藏、青海。呢啲地方又另有官制。
大清律例

《大清律例》（滿文：ᡩᠠᡳᠴᡳᠩ  ᡤᡠᡵᡠᠨ ᠊ᡳ  ᡶᠠᡶᡠᠨ ᠊ᡳ  ᠪᡳᡨᡥᡝ  ᡴᠣᠣᠯᡳ；拉丁字母轉寫：Daicing gurun-i fafun-i bithe kooli），原名《大清律》，係清朝嘅法典。
《大清律例》草創於順治三年（1646年）五月，以《大明律》為基礎再加以修飾，前後經過康熙、雍正、乾隆三朝修訂之後先定到型。之後《大清律例》一直都喺清朝版圖裡面奉行，直到清朝滅亡為止。
不過，由於清朝將香港割讓畀英國之後，香港跟著英國奉行習慣法，而喺無其他法例可供參考嘅情況下，《大清律例》裡面嘅部分法例繼續成為唯一嘅參考對象。因此，伊啲做參考對象嘅條例，喺清朝滅亡之後依然繼續喺香港生效。直到1971年，最後一條有關婚姻習俗嘅法律俾香港嘅成文法取代之後，《大清律例》用咗327年（1644年－1971年）之後，成為歷史。

對香港嘅影響
香港第一任行政官查爾斯·義律（Charles Elliot）喺1841年登陸香港島之後，宣佈華人繼續跟當地習慣治理。加上作為英國殖民地嘅香港，跟著英國奉行習慣法。於是，喺當時嘅香港出現徂一種怪現象：同樣係謀殺罪，罪犯係歐洲人，就按照當時嘅英國法律，判吊頸，但係罪犯係華人，就按《大清律例》判斬首。即使係喺清朝滅亡之後60年，原先喺香港通行嘅《大清律例》喺華人社會當中依然通行。
1970年代，港英政府開始著手將所有參照《大清律例》嘅案例重新編寫成成文法，借伊個機會來利用合適嘅法例來取代過時嘅舊法。例如1971年頒布嘅《婚姻法》就正式結束香港男人用《大清律例》做擋箭牌來為自己納妾同休妻嘅歷史。但係1971年前依《大清律例》娶嘅妾侍如果重健在嘅話，姖等同姖等嘅子孫後代都重有繼承權。
大清洗

大清洗，又叫肅反運動、大恐怖，係蘇聯喺1936年到1938年嘅一場政治運動，目標係鞏固史太林嘅統治，消滅托洛茨基嘅勢力。成場運動估計有70萬到120萬人死。
前7千年

前7千年係公元開始前第7個千年，喺前第8千年同前第6千年中間，由前7000年1月1號到前6001年12月31號。
前800年代

前800年代係指前809年去到前800年之間嗰十年嘅年代。
前7年

前7年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
西漢：綏和二年
朝鮮半島
高句麗：琉璃明王十三年
新羅：赫居世五十一年
百濟：溫祚王十二年
檀紀：2327年
日本
垂仁天皇二十三年
皇紀：654年
佛曆：537年
猶太曆：3754年 - 3755年
上校

上校（英文：Colonel），係軍隊軍官嘅職銜，響多數國家係校官嘅最高級別。
上歌斯嘉

上歌斯嘉（法文：Haute-Corse）係法國歌斯嘉其中一個省，編號2B，首府巴斯提亞。
上校博弈

上校博弈（英文：Colonel Blotto game）係博弈論上嘅一種兩人常和博弈。想像有兩位上校分別指揮各自嘅部隊，想喺一場戰鬥當中打低對方，佢可以將手上嘅有限資源分配落去若干個戰場嗰度（想像分派幾多個士兵去每一笪地方），攞每一個戰場嚟睇，分派多啲資源去嗰度嘅嗰一方就會贏到嗰個戰場，而最後嘅報償等同贏到嘅戰場嘅數量。
上條宏晃

上條宏晃（1989年4月22號—）係日本足球員，司職前鋒，效力過岡山綠雉。
上橫檔

上橫檔（North Wangtong）係中國一島，喺廣東虎門江心，隔水而行，東有亞娘鞋、西有大角頭、南有下橫檔。因爲佢欄喺珠江水面中間，所以叫橫檔。大清時歸東莞縣，家下歸廣州市。
上橫檔有上橫檔礮臺，係《清史稿》東莞嘅虎頭門五礮臺之一。其餘係下橫檔礮臺、沙角礮臺、威遠礮臺同大角礮臺，分置其他島上。大清時守珠江口，島上兼有關，船入省城，必先在此報關，方可通行。
上步站

上步站（粵拼：soeng6 bou6 zaam6；英文：Shangbu Station），規劃早期嗌過橫滘站（粵拼：waang4 gaau3 zaam6；英文：Hengjiao Station），係廣州地鐵8號綫嘅車站，2020年11月26號開放，喺白雲區西槎路上步社區，近上步牌坊西邊。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓係8號綫嘅月台。佢雖然冇休息室，但係有廁所同母嬰室，都喺月台南邊。

站廳
呢個站嘅東邊係收費區，西邊係免費區通道。收費區入面有好多扶手電梯同樓梯、專用𨋢往返月台都得。

月台
呢個站有1個島式月台，喺西槎路近上步社區，近上步牌坊西邊嘅地底。

商舖同自助服務
呢個站得好少商舖，有便利舖。
另外，鵝掌坦站入面得好少自助服務設施畀乘客用，包括咗自動販賣機、自助便民雨遮；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商舖
7-Eleven

出入口
上步站冚唪唥嘅出入口C出入口C出入口 D出入口D出入口
呢個站夾埋有2個出入口，分別係C同D。

注意： 喺晚黑最後一班車開走之前嗰5分鐘之內 唔畀入閘坐車（包括埋買車飛）。

規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅4號綫）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面，不過嗰時舊荔灣區近陳家祠一帶喺1997年受1號綫陳家祠站拆遷影響而令居民搬到同德圍一帶住而成聚集地。雖然2005年廣州電視台新聞頻道播出嘅《新聞日日睇》（而家係G4出動）批評到同德圍街坊「出行難」嘅問題，但呢個站淨得個講，嗰時攞咗最早期嘅8號綫確定規劃——淨去到文化公園為止。
隨後無耐，呢個站考慮解決同德圍一帶出行成日華山一條路嘅情況，而確定成爲8號綫北延段一部份，最後重定名做上步站，車站就喺而家上步牌坊附近。隨後規劃正式落實。

施工
2020年3月31號，車站成功送電。
2022年7月31號，車站正式三權移交。

開通
2020年11月26號，由於8號綫二期北延工程淨低部份正式開通，呢個站亦正式開放。

利用狀況
鵝掌坦站係主要畀上步社區啲居民同村民出入站同附近廠房返放工服務。雖然平時客流唔多，但係一到上落班高峰時，客流程度非常之火爆。
大崎玲央

大崎玲央（1991年8月7號—）係日本足球員，司職中場，效力德島漩渦。
大嶺山鎮

大嶺山係中國廣東東莞一鎮，面積110平方公里，人口4萬。
大崎淳矢

大崎淳矢（1991年4月2號—）係日本足球員，司職前鋒，效力德島漩渦。
喉輔音

喉輔音（英文：Laryngeal consonant）係輔音嘅一種，指個音發起上嚟主要會用個喉嚟發。
喉嘴

喉嘴，又叫閥門或者嘩佬，係控制液體或氣體流量嘅裝置。
喉嚨

喉嚨，又叫咽喉，係頸入面部位，屬消化系統、呼吸系統一部份，可以細分做咽、喉兩個部位。
喉核

喉核（英文：Adam's apple）係條頸前邊嘅軟骨突起，男人比女人明顯。
喉核又叫喉欖，而大喉欖就係用嚟講嗰啲好有野心嘅人。
喉糖

喉糖係一種藥用嘅糖，用嚟含喺口慢慢溶，可以潤滑同舒緩喉嚨嘅發炎組織。

用途
感冒時可以消除喉嚨嘅不適，重可以幫個口殺菌，達到消除口臭嘅效果。另外如果用咬嘅話，效果冇咁好。
喉

喉係哺乳動物頸部器官，用來保護氣管或者出聲，經常同咽合稱做咽喉。
喉嚨炎

喉嚨炎（Laryngitis）又叫喉嚨發炎、喉炎、聲帶發炎，係指喉嚨近聲帶嘅發炎，多數係病毒感染引致。
喉嚨痛

喉嚨痛係種病徵，病人個喉嚨會痛，多數係因為喉嚨受感染而發炎引起嘅。多數傷風感冒嘅病人都會喉嚨痛。
前850年代

前850年代係指前859年去到前850年之間嗰十年嘅年代。
友誼數

喺數論入面，友誼數係指兩個正整數  同埋  滿足  嘅關係，其中  係因數函數，咁嘅話佢哋就係「朋友」，呢兩個整數互為友誼數。
例如 ，因此80同200都係友誼數。
友誼數為傳遞關係，若果m同n係友誼數，n同p係友誼數，噉m同p就一定係友誼數。
所有已知嘅友誼數有6、12、24、28、30、…（OEIS:A074902，按σ(n)/n相同嘅組對排列：OEIS:A050973）
確定唔係友誼數嘅數就叫孤獨數。但係有啲數未能證明佢係咪孤獨數，例如10。

例如
再舉一個例子，30同140組成友好對，因為30同140具有相同嘅「豐度」：
數字2480、6200同40640都係呢個「俱樂部」嘅成員，因為佢哋各自嘅「豐度」都係12/5。
對於奇數數字友好嘅示例，請考慮135同819（「豐度」16/9）。仲存在一奇一偶「友好」嘅情況，例如42同544635（「豐度」16/7）。奇數個「朋友」可能細過偶數嗰個，例如84729645同155315394（「豐度」896/351）。
平方數可以係友好數，例如693479556（平方數26334）同8640都具有「豐度」127/36（呢個示例已由Dean Hickerson證明），立方數都可以係友好數，例如3375（立方數15）同6975都具有「豐度」416/225。

較細嘅n
藍色數字被證明係友好嘅（OEIS數列A074902），紅色數字被證明係孤獨嘅（OEIS數列A095739），如果n同互質，咁佢就係孤獨數（OEIS數列A014567），不過呢度未將佢油成深色。其他號碼嘅狀態未知，並且高亮黃色顯示。

大嘅友誼數群
若果三個或三個以上嘅正整數，其因數函數除以自身嘅比值相等，噉呢啲正整數形成友誼數群（Friendly number club），目前仲未知係咪有由無限多個正整數組成嘅友誼數群。完全數嘅因數函數係自身嘅兩倍，因此所有完全數形成一個友誼數群，推測應該會有無限多個完全數（至少會同梅森質數嘅數量一樣多），但未被證明。
友誼賽

友誼賽，又嗌熱身賽，係為咗增進友誼、交流經驗、提高技術而舉行嘅比賽，主要係體育比賽。其他比賽例如辯論比賽、歌唱比賽、問答比賽亦可以進行友誼賽。友誼賽雖然都會有輸贏，但係唔會影響其他比賽嘅參賽資格、排名、積分等。
友誼劇院

友誼劇院（粵拼：jau5 ji4 kek6 jyun2）係中國廣東省廣州市嘅劇院，喺1965年起好，位置喺越秀區人民北路696號。佢係廣州嘅文化地標兼老字號劇院。

史
友誼劇院喺1965年起好，由國務院副總理陶鑄親筆簽名話起嘅劇院，嗰時係中國內地最完善、檔次最高嘅一流大劇院。著名書畫家劉海粟喺現場重留低咗「友誼」兩個字做紀念。
2009年，經廣東省委、省政府領導同省文化厅嘅大力支持而搞升級改造，直到2010年4月12號重新開業。
2014年1月26號，廣州市人民政府將友誼劇院列入歷史建築。
友誼大馬路

友誼大馬路（葡文：Avenida da Amizade）係澳門澳門半島東南部一條馬路，由馬揸度博士大馬路、勞動節大馬路、漁翁街交界，去到亞馬喇前地，長2.86公里。
單親家庭

單親家庭即係一個家庭得一個家長，冇阿爸或者阿媽。
有話單親係弱勢社群，一個家長唔知出去搵食好，定留嚮屋企睇細蚊仔好。冇時間睇細路，親子關係就會疏離，好易識到壞蛋誤入歧途。
單議席單票制

單議席單票制（英文：Single-seat, single-vote system），又叫小選區制（英文：Small constituency system）、單席選區（英文：Single-Member District），係一種選舉制度，指一個選區淨係得一個議席，只有攞到最高票數嘅人先至可以當選。
「單議席單票制」係香港獨有嘅叫法，其他華人地區會多數叫做「小選區制」。

概要
採用單議席單票制嘅選區，一定要有至少兩個人參選；如果候選人淨係得一個，咁佢就會自動當選，抑或以「等額選舉」嘅方式去選。由於咁樣會導致啲人好易出術，唔使幾多票就當選，所以有啲地區為咗避免呢種情況發生，會另加法例去保障：就好似中華民國嘅《公職人員選舉罷免法》第70條規定，要候選人所得嘅票數一定要到某個百分比，先至成功當選；而香港就暫時未有法例去保障。

歷史
「單議席單票制」最先響美國實行。1789年，響美國憲法加上咗一句說明：「眾議院應該由州嘅人每兩年選出一位新議員…代表…應該由每個黨平均分派一啲人落唔同州參選。」換言之，美國響當時已經批准咗呢種選舉制度。1842年，已經有成22個州係用「單議席單票制」。1967年，美國法典第二卷將呢種選舉制度寫入法律，對每個州都授權佢哋用。
香港以往嘅立法會（嗰時嘅立法局）同區議會係同時採用「單議席單票制」同「雙議席雙票制」（響其他地方超級罕有），分開單議席選區（112席）同雙議席選區（10席），單議席嘅就最高得票者當選；雙議席嘅就最高得票嗰兩個人當選。1988年，立法局改用「比例代表制」。1994年，時任港督彭定康覺得呢種方式太亂，所以作出改革：區議會所有委任議席取消，民選議席增加到346個；同時取消「雙議席雙票制」，全部一律用「單議席單票制」。之後，香港政府冇就選舉制度做改革，所以就流傳到依家。

壞處
雖然呢種選舉方式係簡單，但係好鬼霸道：當選人同在野嘅可能淨係差些微票數，一嚟未能夠完全反映民意，二嚟嗰啲些微票數好有可能係死票
大黨為咗保住選民，多數走中間偏左或偏右嘅路線，對大黨好、對細黨不利，導致其他聲音唔可以入議會
黨嘅得票率同實際得票差十萬九千里咁遠。舉個例，就好似2005年英國下議會選舉，當時嘅第一大黨工黨（得票率35.2%，實際攞咗355議席）同第二大黨保守黨（得票率32.4%，實際攞咗198議席）得票率表面係差2.8%，實際上差成157個議席
好難去挑戰政府嘅決定，政府話一就一，反對黨冇得出聲
單細胞生物

單細胞生物係生物嘅其中一個種類，得一個細胞，同多細胞生物相對。單細胞生物包括原核生物同其中一啲原生生物。
單色儀

單色儀（英文：Monochromator），又叫單色器，係種光學儀器，當輸入咗唔同波長嘅光之後，可以將特定波長嘅光輸出。
單變量分析

單變量分析（univariate analysis）係指個統計分析淨係涉及一個變數。
單系群

單系群（monophyly），又叫單系類群，係生物分類學同進化論上嘅一個概念。如果話若干個物種成一個單系群，意思即係話佢哋冚唪唥都係源自一個共同祖先嘅。
單翼天使

《單翼天使》（英文：My Guardian Angels）係2018年新加坡新傳媒製作嘅復仇情感劇，由陳金祥、李世雄、郭靜敏、馬松欣導演，陳秀群、蔡思敏、黃子曦、風築、張亮星、王筱微編劇，鄭惠玉、鍾琴、方展發、洪凌等主演。呢套劇係新傳媒2020年原創劇之一。以三位媽媽嘅視角展開，係一部以媽媽為出發點嘅故事。

劇情
《單翼天使》嘅第一位媽媽係施若芸（鄭惠玉飾演），佢係令人艷羨嘅富婆，老公非常有錢，自己就係全職太太。但係當丈夫出軌，開頭佢啞忍但最後都係離婚而且獨自孭起頭家。
吳淼淼（鍾琴飾演）係特立獨行嘅媽媽，深信自己又靚又有腦，永遠值得更好，但佢都有自己嘅煩惱。
最後葉思今係標準化嘅大多數，男友失踪好耐，自己有一份普通工作，安心做一個平凡未婚媽媽，但細路嘅頑皮同生活嘅壓力漸漸壓垮佢。
而之後嘅劇情，就圍繞3個單親媽媽從冤家轉為彼此扶持嘅好鄰居。

獎項
鍾琴同鄭惠玉都憑呢套劇入圍2021年紅星大獎最佳女主角，而陳政序同陳宥恩就分別入圍最佳新人同青蘋果獎。最後鄭惠玉憑呢套劇，第四度喺紅星大獎獲得最佳女主角。

爭議
有位網民指控呢套劇有一啲劇情唔尊重LGBT群體。呢套劇出現咗飾演父母嘅黃炯耀同鍾琴擔心自己個仔同另一個男仔拍拖，而過度保護個仔嘅阿媽就一直監視住個仔，最後發現個仔其實係對住喺隔離嘅女仔有興趣。個老豆就話『你應該高興兒子對女生感興趣』。對此，新傳媒就回應話情節係講緊父母同子女喺現實生活中交流有關性取向話題時所面對嘅掙扎。另外一段劇情就講緊一名戀童癖者成為咗男子籃球隊嘅教練，非禮同性。新傳媒就話，出現呢段情節嘅目的係要等年輕人知道，當面對潛在危險嘅時候，應該唔好驚，尋求協助，勇敢保護自己。而新傳媒之前亦曾經喺其他電視劇中描繪過戀童癖者對少女進行引誘。另外，新傳媒亦呼籲公眾唔好對喺劇入面飾演父母嘅鍾琴同黃炯耀進行人身攻擊又向公眾道歉，話以後會謹慎。
單葉蔓荊

單葉蔓荊（學名：Vitex rotundifolia）又叫白背蔓荊，係唇形科牡荊屬嘅植物，原產亞洲。
單縣

單縣係中國山東菏澤一個縣，總面積1702平方公里，人口119萬。
不如食豪D

《不如食豪D》（英文：SIK HO D）係香港無綫電視製作嘅飲食節目，2024年1月22號到2月8號逢禮拜一到五21:30-22:00喺J2播，由陸浩明同楊尚友同主持。節目會請唔同嘉賓，用高級食材煮出菜式款待佢哋。
不婚家族主義

《不婚家族主義》（日文：家族ノカタチ，英文：Kazoku no Katachi），係日本TBS喺2016年1月17號播嘅連續劇，由平野俊一、酒井聖博、松田禮人導演同埋後藤法子編劇。
不存在主義

不存在主義（英文：Nothing Real, Something True）係香港商業電台叱咤903嘅309咤叱實驗性質節目，連埋廣告每集係三十分鐘。主持係奧仕卡。響2018年10月4號至2019年7月4號星期四下晝五點半至六點播放。節目主題曲係由Heyo以及葉耀坤製作。

播放時間
2018年10月4號至2019年7月4號：逢星期四下晝五點半至六點播出
2019年5月30號，由於奧仕卡休假，節目暫停一次，由鍾雪嘅《鍾雪雪》代替。
不專注視盲

不專注視盲（英文：inattentional blindness）係一種注意力相關嘅現象，指人因為冇留心而完全留意唔到一啲訊息。舉個例說明，喺一份 1975 年做嘅研究當中，有幾個研究者搵咗班受試者返嚟，叫佢哋睇一段兩隊人喺度打籃球嘅短片，跟住要求班受試者係噉數住「邊隊傳咗幾多次波」等要佢哋望實個波先睇得到嘅訊息；中途段片有個人會著住一件大猩猩嘅衫行過，結果發現，有成大約 50% 嘅受試者好專心噉喺度數嘢，事後問返佢哋佢哋完全冇留意到有人著住大猩猩衫行過。
不專注視盲畀人指係顯示咗，人對視覺資訊嘅處理唔係純粹客觀，而係會受到佢哋做緊啲乜或者諗緊啲乜影響，展示咗由上至下過程。
不可逆過程

不可逆過程（英文：irreversible process）喺熱力學上係指一個唔係可逆嘅過程，會涉及熵（entropy）嘅上升，例子有氣體嘅自由擴散。
不定式

不定式（英文：indeterminate form），又叫未定式，粵語可以叫唔定式，係指數學入面嘅一種極限，用普通嘅極限運算方法代入之後無一個確切嘅數值。所以要用其他方式計算。

例子
呢一段要清理或重寫，以符合更高嘅質素標準。
，因 0 × A = 0，A係任何數都成立，而 A = ，所以喺唔知 A 嘅情況下，揾唔返個A。
，同上面差唔多
，同上面差唔多
，同上面差唔多(通分母)
，因  當中  嘅極限係 ，所以指數部分都係不定式。
，
不在場證明

不在場證明（alibi）係指一個俾人懷疑佢犯咗罪嘅人宣稱佢有證據指佢喺案發時間唔喺案發現場，用嚟證明自己唔係犯人。
不夜天藝術節

｢不夜天｣ 藝術節（法文：Nuit Blanche），又譯 ｢白畫之夜｣，係一個喺某啲城市定期舉辦嘅單日大型免費藝術節，一年搵一日夜晚舉行，黃昏開始，日頭就完。最初舉辦嘅城市係法國巴黎，第一屆係2002年10月5-6號。
呢個藝術節喺藝術界評價不一；有籌辦嘅城市原意係想將城市同其他藝術大都會睇齊，事實上亦可以吸引平時唔入藝術館或者畫廊睇嘢嘅一啲普通市民，亦為藝術家提供一個創作實驗性質嘅機會，但係有藝術家指出用咁多資源淨係搞一晚，有啲浪費資源，另外，所用嘅資源往往要有財團贊助，令商業味偏高到一啲藝術家認為係唔可以接受嘅程度。

各地版本
多倫多 Nuit Blanche 2014年嘅一件展品
巴黎 2002年開始舉辦，原定每年10月，2023年開始每年6月
滿地可 2004年開始舉辦，定咗每年2月。
多倫多 2006年開始舉辦，通常係秋分左右嘅9月尾或者10月頭嘅禮拜六。初頭有多啲傳統嘅畫同雕塑，後來側重裝置藝術、行為藝術甚至係表演藝術。
溫尼伯 2010年開始舉辦，每年一係9月最後一個星期六，一係10月第一個星期六舉行。
臺北市 2016年開始舉辦，官方譯 ｢白畫之夜｣，每年10月第一個禮拜六舉行。
南召

南召係中國河南南陽一個縣，總面積2946平方公里，人口59萬。
南固臺

南固臺係香港一座古老大屋，嚮香港島灣仔船街55號，堅尼地道以北，近捷船街，係香港一級歷史建築。 南固臺樓高2層，有天棚，佔地200平方米，嚮船街以南最高點，冇車路到，上落有百石級，建築風格揉合中西文化，正面個樣好似1914年起好嘅甘棠第。大屋外牆主要用紅磚砌，係啲人所講嘅紅磚屋。

環境
南固臺嚮船街街尾，自建私家路麻石砌樓級通大門。南固臺唔算係掘頭路，因為有小路通上半山區堅尼地道，即係近嘉諾撒聖方濟各書院小學部東邊。
南固臺有唔少鬼屋原素。大門外面係斜坡同樓級，長年生咗唔少野樹，陰陰沉沉。斜坡上倒滿幾廿年嚟嘅建築廢料，有唔要嘅神主牌同洗手盤。船街路面有沙井，地底係地下水道，沙沙流水聲。嗰度有流浪貓成群出沒，深宵貓叫。

傳聞
南固臺係1918年由當時富商杜仲文起，之後轉手畀細佬杜澤文。杜澤文係永安百貨副司理，1945年死咗，之後間屋一直冇人理。

而家
2008年，合和實業發展灣仔南面，打做香港地產品牌叫做The East，媲美太古地產嘅品牌Island East。嚮11月胡文新承諾幫手保育活化南固臺。
南哈羅站

南哈羅站（英文：South Harrow tube station）係英國倫敦地下鐵皮卡迪利綫嘅車站，屬第5收費區，喺大倫敦哈羅區。
南呼羅珊省

南呼羅珊省（波斯文：استان خراسان جنوبی‎）係伊朗一省，首府比爾詹德。
南唐

南唐（粵拼：naam4 tong4），係五代十國其中一國，937年由李昪立國，975年由李煜亡國。

建國
南唐開國君主李昪係南吳將領徐溫嘅養子，嗰陣就叫徐知誥。徐溫喺927年過身之後，徐知誥掌握咗南吳嘅大權。
937年，徐知誥改名徐誥。同年十月，南吳末代君主楊溥讓位畀徐誥，南吳滅亡。徐誥登基做皇帝，國號「齊」，改年號做「昇元」。
之後徐誥改返姓李，改名做李昪，話自己係唐憲宗嘅後代，改國號做「唐」。

統治
943年，李昪過身，之後由佢個仔李璟繼位。
955年，後周派兵攻打南唐，958年南唐認輸，割讓長江以北嘅地方畀後周，兼且自己去除帝號。
961年，李璟過身，之後由李煜繼位。

滅亡
974年十月，宋朝派兵攻打南唐。975年十一月乙未（公曆976年1月1號），宋軍攻入金陵，李煜投降，南唐滅亡。
南回歸線

南回歸線（Tropic of Capricorn）係地球嘅一條線，即係太陽直射地球最南面嘅位置（嗰日叫冬至），即係南緯23度26分221點448秒。
南友高速公路

（中國高速公路代碼：G7211；越南文：Đường Cao Tốc Nam Hữu／唐髙速南友；壯文：Namz You Gauhsuz Goengloh）係中國廣西壯族自治區入面嘅一條高速公路，橫跨南寧同崇左，一直去到越南邊境。佢既係出入桂西南地區嘅緊要通道之一，又係出入中國大陸同越南之間嘅其一通道，亦係中國大陸第一條通去東盟嘅高速公路同亞洲公路1號綫嘅一部分。
呢條高速最西南邊嘅友誼關站屬中越國界，出入口有關卡查車同轉換中國嘅八桂行卡及越南嘅VETC卡嘅收費站，及嚴格嘅出入境邊防檢查。喺出入境關卡有明文規定唔畀影相。

工程
呢條高速喺2002年12月25號喐手起，一直到2005年12月28號正式全線通車。

出入口同連接嘅道路
喺友誼關，嗰邊屬中國同越南之間嘅國界，亦係南友高速嘅終點。
南史

《南史》係中國嘅廿四史其中一本，講成個南朝嘅史，由大唐嘅李延壽著作。
南吳

南吳（粵拼：naam4 ng4），又叫楊吳（joeng4 ng4），係五代十國其中一國，902年由楊行密立國，937年由楊溥亡國。
喇叭管舞

1928 年有班水手喺度跳喇叭管舞。
喇叭管舞（英文：Hornpipe）係源自 16 世紀英格蘭同愛爾蘭嗰頭嘅一套舞曲同舞蹈，喺巴洛克時期有咁上下人氣，到咗廿一世紀初都仲有人演奏同跳，喺水手等從事航海工作嘅人之間零舍盛行。
喇叭管舞有 4/4、2/2、3/2、9/4 等嘅拍號。
喇拉杜打

喇拉杜打（Lara Dutta，1978年4月18號—）係印度玻里活嘅女影星，北方邦人。
喇拉個阿爸係印度空軍中校（wing commander），而家退咗休。媽咪係英國人，叫做珍妮花·杜打，屋企有姊妹三個，收尾兩個參加咗空軍。喇拉最出風頭時就係2000年得到本世紀嘅第一個環球小姐（比賽響塞浦路斯嘅尼科西亞舉行）。嗰一年印度嘅裴莉言嘉（Priyanka Chopra）摞到世界小姐，黛勿莎（Diya Mirza）又摞到亞太小姐，可謂「三喜臨門」。
渠演咗二十幾部電影，其中兩部比較出名：《世界真係細（Andaaz）》玀到《印度電影觀眾獎──最佳新人獎》。另一齣《夏日狂舞 （Jhoom Barabar Jhoom）》響2007年推出，令渠響印度同埋國外都紅晒。
喇沙利道

喇沙利道（英文：La Salle Road），係香港九龍九龍仔嘅一條馬路，由禧福道開始，去到太子道西。街名係嚟自喇沙會創辦人聖若翰·喇沙。
喇嘛

喇嘛係對藏傳佛教高僧嘅尊稱。自明代之後，只有藏傳佛教兩派領袖先至叫「喇嘛」，分別係達賴喇嘛同班禪喇嘛。
喇沙小學

喇沙小學（英文：La Salle Primary School）係香港一間擁有名望嘅全日制男仔小學，喺九龍仔喇沙利道，係天主教喇沙會喺香港開辦嘅第三間學校同埋第一間小學；以學生人數計，亦係全香港最大嘅小學。因直屬嘅關係，大部份畢業生都有機會升讀對面馬路嘅喇沙書院。

創立
1957年前，喇沙書院喺喇沙小學依家嘅地址開辦第七、八班，即係依家嘅小學五、六年級。1957年9月，正式脫離喇沙書院成立喇沙小學，五、六年級各兩班，由彭亨利修士擔任創校校長，做咗27年。當時嘅校舍係喇沙書院嘅附屬建築。下晝上堂，上晝俾教育署借用。